Here is a page extracted from Wikipedia that may contain CSS, HTML, and a lot of unformatted text.

Title: Niespolera
Content: Niespolera u nispolera, tamién con as formas masculinas niespolero y nispolero, ye un nombre común pa diferents especies d'árbols fruitals, miembros d'a extensa familia botanica Rosaceae, que tienen como caracteristicas en común tener follas grans, duras y cubiertas de pilosidatz, de color verde intensa, con os niervos muit marcaus, y uns fruitos comestibles caracteristicos, con forma de pera, dulces, amariellos u anaranchaus de color, con ruello u pepas en l'interior, que se diz niéspolas.

A la practica, en Europa a especie que se conoixeba tradicionalment como niespolera ye Mespilus germanica, a niespolera europea, porque ye a especie autoctona d'iste continent. Manimenos, a importación d'eixemplars d'Eriobotrya japonica en os sieglos XVI, XVII y XVIII, que ye una especie muit amanada y que s'ha adaptau bien en as nuestras latitutz, anque ye natural d'extremo Orient, ha feito que en l'actualidat a mayoría d'árbols que se puet identificar con o nombre de niespoleras faigan parte, en realidat, d'ixa atra especie forana.

Tanto M. germanica como E. japonica son miembros d'a tribu Maleae, subfamilia Amygdaloideae en a familia d'as rosacias. Manimenos, no se be d'inferir que todas as Maleae puedan recibir o nombre de niespoleras, ya que os rasgos que fan que un árbol reciba iste nombre popular no son caracters definitorios d'ixe taxon botanico.

Imáchens

Se veiga tamién 

Garimbasta
Codonyera.
Alberchera.
Presiquera.
Manzanera.
Perera.

Árbols fruitals
Fitonimia
Amygdaloideae